CELEX: 22008D0093(01)
Language: sl
Date: 2008-07-04 00:00:00
Title: Sklep Skupnega odbora EGP št. 93/2008 z dne 4. julija 2008 o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin

23.10.2008   
            
            
               SL
            
            
               Uradni list Evropske unije
            
            
               L 280/34
            
         
      SKLEP SKUPNEGA ODBORA EGP
   št. 93/2008
   z dne 4. julija 2008
   o spremembi Protokola 31 k Sporazumu EGP o sodelovanju na specifičnih področjih zunaj štirih svoboščin
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti členov 86 in 98 Sporazuma,
   ob upoštevanju naslednjega:
   
               (1)
            
            
               Protokol 31 k Sporazumu je bil spremenjen s Sklepom Skupnega odbora EGP št. 63/2007 z dne 15. junija 2007 (1).
            
         
               (2)
            
            
               Primerno je razširiti sodelovanje pogodbenic k Sporazumu, tako da se vključi Uredba (ES) št. 294/2008 Evropskega parlamenta in Sveta z dne 11. marca 2008 o ustanovitvi Evropskega inštituta za inovacije in tehnologijo (2).
            
         
               (3)
            
            
               Protokol 31 k Sporazumu je zato treba spremeniti, da se razširjeno sodelovanje lahko začne –
            
         SKLENIL:
   Člen 1
   Za odstavkom 10 člena 1 Protokola 31 k Sporazumu se vstavi naslednje:
   
      
                  „11.
               
               
                  
                              (a)
                           
                           
                              Države Efte polno sodelujejo pri Evropskem inštitutu za inovacije in tehnologijo (v nadaljnjem besedilu: Inštitut), kot je določeno v naslednjem aktu Skupnosti:
                              
                                          —
                                       
                                       
                                          
                                             32008 R 0294: Uredba (ES) št. 294/2008 Evropskega parlamenta in Sveta z dne 11. marca 2008 o ustanovitvi Evropskega inštituta za inovacije in tehnologijo (UL L 97, 9.4.2008, str. 1).
                                       
                                    
                        
                              (b)
                           
                           
                              Države Efte finančno prispevajo k dejavnostim iz (a) v skladu s členom 82(1)(a) Sporazuma in Protokolom 32 k Sporazumu.
                           
                        
                              (c)
                           
                           
                              Države Efte za Inštitut in njegove zaposlene uporabljajo Protokol o privilegijih in imunitetah Evropskih skupnosti.
                           
                        
                              (d)
                           
                           
                              Z odstopanjem od člena 12(2)(a) Pogojev za zaposlitev drugih uslužbencev Evropskih skupnosti lahko državljani držav Efte, ki uživajo vse državljanske pravice, z direktorjem Inštituta sklenejo pogodbo o zaposlitvi.
                           
                        
                              (e)
                           
                           
                              Na podlagi člena 79(3) Sporazuma za ta odstavek velja del VII (Institucionalne določbe) Sporazuma.
                           
                        
                              (f)
                           
                           
                              Za uporabo te uredbe se tudi za katere koli druge dokumente Inštituta v zvezi z državami Efte uporablja Uredba (ES) št. 1049/2001 Evropskega parlamenta in Sveta z dne 30. maja 2001 o dostopu javnosti do dokumentov Evropskega parlamenta, Sveta in Komisije.“.
                           
                        
            
   Člen 2
   Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma (3).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 4. julija 2008
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 304, 22.11.2007, str. 43.
   
      (2)  UL L 97, 9.4.2008, str. 1.
   
      (3)  Navedena ni nobena ustavna zahteva.